גפני שליין

גפני שליין (נולדה ב-8 מרץ 1957) היא צלמת ישראלית בעלת תארים מטעם אגודת הצילום של אמריקה והעמותה הישראלית לאמנות הצילום. זוכת פרסים ומדליות בתחרויות בינלאומיות.

 ביוגרפיה 
שליין נולדה בקיבוץ ראש הנקרה. בילדותה עברה לגור עם הוריה בחיפה. היא למדה במגמת צילום בבית ספר תיכון ויצו בחיפה. בשירותה הצבאי שירתה כצלמת בגף צילום שבבסיס חיל האוויר בחצור. לאחר שחרורה, עבדה כצלמת רפואית בבית החולים קפלן.

 פעילות מקצועית 
שליין, כצלמת דוקומנטרית, מצלמת בארץ ובמקומות שונים בעולם: בהודו (2010 ו-2016), רומניה (2013 ו-2021), מרוקו (2014 ו-2017), גאורגיה (2015), זנזיבר (2017), ירדן (2017), מונטנגרו (2018), אתיופיה כרתים וגאנה (2019), אלבניה (2022), קמבודיה (2022), נפאל ובטורקיה (2023). חלק ניכר מהתמונות שצילמה במסעות הללו, באו לידי ביטוי בתערוכות הקבוצתיות של העמותה הישראלית לאמנות הצילום, ובתערוכת יחיד שהוקדשה למסע בהודו, שנפתחה במעמד נציג שגרירות הודו בישראל.

מאז שנת 2013 שליין מנהלת (בהתנדבות) את "מועדון צילום גדרה" ואחראית התוכן בו.

באוקטובר 2024 נפתחה תערוכה קבוצתית לזכרם של בני ובנות גדרה שנרצחו במסיבת הנובה, בקרבות ביישובי עוטף עזה ולזכר מי שנפלו במלחמת “חרבות ברזל”. יוזמת הפרויקט ומפיקת התערוכה היא גפני שליין.

 תערוכות קבוצתיות 
 2012 - "מצבים חברתיים" - בית האמנויות, ראשון לציון
 2014 - "אדם ומלאכתו" - בית האמנויות, ראשון לציון
 2015 - "פוטוג'ורנליזם" - בית האמנויות, ראשון לציון
 2016 - "דמויות" - היכל התרבות ע"ש מאיר ניצן, ראשון לציון
 2017 - "רגע מכריע" - מרכז אופק, גדרה
 2018 - "נופים בישראל" - בית האמנויות, ראשון לציון
 2018 - "רגשות" - מרכז אופק, גדרה
 2019 - "מצלמים וזוכרים" - מועדון צילום ובית יד לבנים גדרה
 2020 - "סדרה" - Photo IS:Rael בסובב ככר המדינה תל אביב
 2021 - "נקודת מפגש" - Photo IS:Rael מרכז חתירה דניאל, תל אביב
 2022 - תחרות "תנועת כל הנשים" (זכייה)טליה בן ציון ואפרת אומיאל פדידה, 2022. משהו מהבטן 3: בשביל האמהות - פריון, הריון ולידה - תחרות צילום ושירה נשית. הוצאת "תן ותן", עמ' 65.
 2022 - תחרות "באין העדשה" - מטעם איגוד היועצות לקידום מעמד האישה ברשויות המקומיות בישראל (זכייה), לקראת יום המאבק הבינלאומי באלימות כלפי נשים.
 2022 - תערוכת "באין העדשה", במשכן הנשיא ומשם תערוכה נודדת ברחבי הארץ
 2023 - "מציירות על תקרת הזכוכית", בית ציוני אמריקה. בתערוכה זו, מוצגות תמונות מפוסלות שיצרה הפסלת אסתי אלטמן בהשראת תמונות ששליין צילמה בגאנה ובקמבודיה, המוצגות גם הן בתערוכה - ראו דוגמה מצולמת משמאל
 2024 - תערוכת ‘מצלמים וזוכרים’ של מועדון הצילום בגדרה

תערוכות יחיד
 2011 - "הודו - עקבותייך וידייך בנפשי" - גלריית שורשים, תל אביב ובמעמד נספח התרבות של שגרירות הודו בישראל
 2022 - "נסתר מן העין" - בית האמנים תל אביב. 30 הצילומים שלה בתערוכה נוצרו מהצורך להעלות למודעות חוויות טראומטיות של הטרדה או תקיפה מינית שעברו 13 נשים כשהיו ילדות או נערות, והן, בעת הצגת התערוכה, כבר סבתות לנכדים שעד היום לא העזו לספר ולחשוף את סודןיעל גרטי. חשיפה - סבתות מדברות על ההטרדות המיניות שעברו בנעוריהן. "לאישה", 25אפריל, 2022 גיליון 3914. 
 2022 - "נסתר מן העין" - גלריית אברהם הוסטל בתל אביב.
 2023 - בית עיריית ראשון לציון - תערוכת הצילומים שיצרה בנושא של הטרדות מיניות ומעשים מגונים + שיח גלריה - 27.11.23 ואילך.
 2024 - "גלריית המבואה", בית המועצה המקומית גדרה "הודו עקבותייך וידייך בנפשי" - שיח גלריה - 14.07 - 14.08, 2024.

 תארים ומדליות 
 תארים 
 תואר Qualified (QPSA) מטעם אגודת הצילום של אמריקה (מאז 2020) - תואר זה מוענק למי שהשתתף בעשרות תחרויות מטעם האיגוד ושלהן סף כניסה שנקבע על ידי האיגוד (בין 54 ל-287 תחרויות), שבחלק מהן זכתה בעיטורים ובזכייה במקומות ראשונים או מדליות.
 תואר "A.IPAS - ARTIST" מטעם העמותה הישראלית לאמנות הצילום.
 תואר "E.IPAS - ARTIST" מטעם העמותה הישראלית לאמנות הצילום, 2024.

 מדליות 
 בשנת 2019 - זכתה במדליית זהב בקטגוריית תמונות צבעוניות בתחרות Balkan Circuit 2019 שהתקיימה בפודגוריצה מונטנגרו, מטעם הפדרציה הבינלאומית לאומנות הצילום .
 בשנת 2020 - זכתה במדליית כסף בקטגוריית פוטוז'ורנליזם בתחרות שהתקיימה בפראג צ'כיה מטעם הפדרציה הבינלאומית לאומנות הצילום .
 בשנת 2020 - זכתה במדליית זהב בקטגוריית צבע בתחרות PSA 2020-5424, מטעם אגודת הצילום האמריקאית.
 בשנת 2020 - זכתה במדליית ארד בקטגוריית Lines בתחרות של האגודה הבינלאומית לאומנות הצילום ואגודות נוספות, שהתקיימה במקדוניה.
 בשנת 2021 - זכתה במדליית זהב בקטגוריית Open Mono בתערוכת הצילום הבינלאומית החמישית מטעם אגודת הצילום האמריקאית ועוד 4 אגודות בינלאומיות - S-Kadar 2021
 בשנת 2022 - זכתה במדליית כסף בקטגוריית פורטרטים בתערוכה הבינלאומית השמינית מטעם אגודת הצילום של אמריקה שהתקיימה בסלובניה.

 ספרה 
שירים מדברים מאהבה - הוצאת ליתֹם, 2004. כל ההכנסות ממכירת הספר מוקדשות לתרומה למחלקה ההמטו-אונקולוגית במרכז שניידר לרפואת ילדיםשליין גפני, 2004. שירים מדברים מאהבה. הוצאת ליתֹם, 95 עמ'..

 חיים אישיים 
שליין נשואה לאריק שליין, ומתגוררת במרכז כפרי עשרת שבמועצה האזורית גדרות.

קישורים חיצוניים



 נשים גדולות - גפני שליין #16 פודקאסט, בשתיים אחת על אחת עם ענת שריג

 הערות שוליים 

קטגוריה:צלמות ישראליות
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:עשרת: אישים
קטגוריה:ישראליות שנולדו ב-1957
קטגוריה:ישראלים שנולדו ב-1957